CELEX: 32019D1698
Language: hr
Date: 2019-10-09 00:00:00
Title: Provedbena odluka Komisije (EU) 2019/1698 оd 9. listopada 2019. o europskim normama za proizvode izrađenima za potrebe Direktive 2001/95/EZ Europskog parlamenta i Vijeća o općoj sigurnosti proizvoda (Tekst značajan za EGP)

10.10.2019   
               
               
                  HR
               
               
                  Službeni list Europske unije
               
               
                  L 259/65
               
            
         PROVEDBENA ODLUKA KOMISIJE (EU) 2019/1698
         оd 9. listopada 2019.
         o europskim normama za proizvode izrađenima za potrebe Direktive 2001/95/EZ Europskog parlamenta i Vijeća o općoj sigurnosti proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
         budući da:
         
                     (1)
                  
                  
                     U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim s obzirom na rizike i kategorije rizika obuhvaćene odgovarajućim nacionalnim normama ako je u skladu s neobveznim nacionalnim normama kojima su prenesene europske norme na koje je Komisija objavila upućivanja u Službenom listu Europske unije u skladu s člankom 4. te direktive.
                  
               
                     (2)
                  
                  
                     Komisija je 27. srpnja 2011. donijela Odluku 2011/479/EU (2) o sigurnosnim zahtjevima koje moraju ispuniti europske norme za gimnastičku opremu.
                  
               
                     (3)
                  
                  
                     Dopisom M/507 od 5. rujna 2012. Komisija je CEN-u podnijela zahtjev za izradu europskih normi radi uklanjanja glavnih rizika povezanih s gimnastičkom opremom u skladu sa sigurnosnim zahtjevima. Na temelju tog zahtjeva CEN je donio normu EN 913:2008 „Gimnastička oprema – Opći sigurnosni zahtjevi i metode ispitivanja”. Upućivanje na tu normu objavljeno je u Službenom listu Europske unije (3)11. srpnja 2014. na temelju Provedbene odluke Komisije 2014/357/EU (4).
                  
               
                     (4)
                  
                  
                     Uzimajući u obzir nova saznanja i razvoj tržišta, CEN je izradio novu europsku normu EN 913:2018.
                  
               
                     (5)
                  
                  
                     Europska norma EN 913:2018 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu normu stoga bi trebalo objaviti u Službenom listu Europske unije.
                  
               
                     (6)
                  
                  
                     Komisija je 29. studenoga 2011. donijela Odluku 2011/786/EU (5) o sigurnosnim zahtjevima koje moraju ispuniti europske norme za bicikle, bicikle za malu djecu i nosače prtljage za bicikle.
                  
               
                     (7)
                  
                  
                     Dopisom M/508 od 6. rujna 2012. Komisija je CEN-u podnijela zahtjev za izradu europskih normi radi uklanjanja glavnih rizika povezanih s biciklima, biciklima za malu djecu i nosačima prtljage za bicikle u skladu sa sigurnosnim zahtjevima. Na temelju tog zahtjeva CEN je donio seriju normi EN ISO 4210-2:2014 „Zahtjevi za gradske bicikle, bicikle za duža putovanja, bicikle za mlađe ljude, bicikle za brdsku vožnju i bicikle za trke” te EN ISO 4210-6:2014 „Metode ispitivanja za okvir i viljuške”. Upućivanja na te norme objavljena su u Službenom listu Europske unije (6) na temelju Provedbene odluke Komisije (EU) 2015/681 (7).
                  
               
                     (8)
                  
                  
                     Uzimajući u obzir nova saznanja i razvoj tržišta, CEN je izradio nove europske norme EN ISO 4210-2-2015 i EN ISO 4210-6-2015.
                  
               
                     (9)
                  
                  
                     Europske norme EN ISO 4210-2-2015 i EN ISO 4210-6-2015 u skladu su s općim sigurnosnim zahtjevom utvrđenim u Direktivi 2001/95/EZ. Upućivanja na te norme stoga treba objaviti u Službenom listu Europske unije.
                  
               
                     (10)
                  
                  
                     Na temelju zahtjeva Komisije M/508 od 6. rujna 2012. CEN je donio normu EN 14872:2006 „Bicikli – Oprema za bicikle – Nosači prtljage”. Upućivanje na tu normu objavljeno je u Službenom listu Europske unije (8) na temelju Odluke Komisije 2006/514/EZ (9).
                  
               
                     (11)
                  
                  
                     Uzimajući u obzir nova saznanja i razvoj tržišta, CEN je izradio novu europsku normu EN ISO 11243:2016.
                  
               
                     (12)
                  
                  
                     Europska norma EN ISO 11243:2016 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu normu stoga bi trebalo objaviti u Službenom listu Europske unije.
                  
               
                     (13)
                  
                  
                     Komisija je 25. ožujka 2008. donijela Odluku 2008/264/EZ (10) o sigurnosnim zahtjevima koje trebaju ispuniti europske norme za cigarete.
                  
               
                     (14)
                  
                  
                     Dopisom M/425 od 27. lipnja 2008. Komisija je Europskom odboru za normizaciju (CEN) podnijela zahtjev za izradu europskih normi radi uklanjanja glavnih rizika povezanih s cigaretama u skladu sa zahtjevima protupožarne sigurnosti. Na temelju tog zahtjeva CEN je donio normu EN ISO 12863:2010 „Ispitna metoda za ocjenjivanje svojstva zapaljivosti cigareta”. Upućivanje na tu normu objavljeno je u Službenom listu Europske unije (11) na temelju Odluke Komisije 2011/496/EU (12).
                  
               
                     (15)
                  
                  
                     Uzimajući u obzir nova saznanja i razvoj tržišta, CEN je izmijenio normu EN ISO 12863:2010 donošenjem izmjene EN ISO 12863:2010/A1:2016.
                  
               
                     (16)
                  
                  
                     Izmjena EN ISO 12863:2010/A1:2016 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu izmjenu stoga bi trebalo objaviti u Službenom listu Europske unije.
                  
               
                     (17)
                  
                  
                     Komisija je 27. srpnja 2011. donijela Odluku 2011/476/EU (13) o sigurnosnim zahtjevima koje moraju ispuniti europske norme za opremu za vježbanje.
                  
               
                     (18)
                  
                  
                     Dopisom M/506 od 5. rujna 2012. Komisija je CEN-u podnijela zahtjev za izradu europskih normi radi uklanjanja glavnih rizika povezanih s opremom za vježbanje u skladu sa sigurnosnim zahtjevima. Na temelju tog zahtjeva CEN je donio seriju normi EN 957-4:2006+A1:2010 „Klupe za jačanje (benč), dodatni posebni sigurnosni zahtjevi i metode ispitivanja”; EN 957-5:2009 „Učvršćeni bicikli za vježbanje i poluge za vježbanje gornjeg dijela tijela, dodatni posebni sigurnosni zahtjevi i metode ispitivanja”; EN 957-8:1998 „Nožni steperi, pomične penjaće stube i penjači, dodatni posebni sigurnosni zahtjevi i metode ispitivanja”; EN 957-9:2003 „Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja” i EN 957-10:2005 „Bicikli za vježbanje s fiksnim kotačem ili bez slobodnog kotača, dodatni posebni sigurnosni zahtjevi i metode ispitivanja”. Upućivanja na te norme objavljena su u Službenom listu Europske unije (14) na temelju Provedbene odluke 2014/357/EU.
                  
               
                     (19)
                  
                  
                     Uzimajući u obzir nova saznanja i razvoj tržišta, CEN je izradio nove europske norme EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 i EN ISO 20957-10:2017.
                  
               
                     (20)
                  
                  
                     Europske norme EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 i EN ISO 20957-10:2017 u skladu su s općim sigurnosnim zahtjevom utvrđenim u Direktivi 2001/95/EZ. Upućivanja na te norme stoga treba objaviti u Službenom listu Europske unije.
                  
               
                     (21)
                  
                  
                     Komisija je 21. travnja 2005. donijela Odluku 2005/323/EZ (15) o sigurnosnim uvjetima koje europske norme moraju ispuniti u vezi s plutajućim proizvodima za slobodno vrijeme za uporabu na ili u vodi.
                  
               
                     (22)
                  
                  
                     Dopisom M/372 od 5. rujna 2012. Komisija je CEN-u podnijela zahtjev za izradu europskih normi radi uklanjanja glavnih rizika povezanih s plutajućim proizvodima za slobodno vrijeme za uporabu na ili u vodi u skladu sa sigurnosnim zahtjevima. Na temelju tog zahtjeva CEN je donio seriju normi EN 15649-1:2009+A2:2013, EN 15649-2:2009+A2:2013, EN 15649-3:2009+A1:2012, EN 15649-4:2010+A1:2012, EN 15649-5:2009, EN 15649-6:2009+A1:2013, EN 15649-7:2009 – plutajući proizvodi za slobodno vrijeme za uporabu na vodi i u vodi. Upućivanja na tu seriju normi objavljena su u Službenom listu Europske unije (16) na temelju provedbenih odluka Komisije 2014/359/EU (17), 2014/875/EU (18) i 2013/390/EU (19).
                  
               
                     (23)
                  
                  
                     Uzimajući u obzir nova saznanja i razvoj tržišta, CEN je izradio novu seriju europskih normi EN ISO 25649:2017 (dijelovi 1.–7.).
                  
               
                     (24)
                  
                  
                     Europske norme EN ISO 25649:2017 (dijelovi 1.–7.) u skladu su s općim sigurnosnim zahtjevom utvrđenim u Direktivi 2001/95/EZ. Upućivanja na te norme stoga treba objaviti u Službenom listu Europske unije.
                  
               
                     (25)
                  
                  
                     Europske norme EN 913:2008, EN 957-4:2006+A1:2010, EN 957-5:2009, EN 957-8:1998, EN 957-9:2003, EN 957-10:2005, EN ISO 4210-2:2014, EN ISO 4210-6:2014, EN 14872:2006 i serija normi EN 15649 zamijenjene su novim ili izmijenjenim europskim normama, čija se upućivanja trebaju objaviti ovom Odlukom. Stoga je nužno upućivanja na te norme povući iz Službenog lista Europske unije (20).
                  
               
                     (26)
                  
                  
                     Radi jasnoće potrebno je u jednom aktu objaviti potpuni popis upućivanja na europske norme izrađene za potrebe Direktive 2001/95/EZ koje ispunjavaju zahtjeve koji se njima žele obuhvatiti. Stoga bi u ovu Odluku trebalo uključiti upućivanja na europske norme koja su trenutačno objavljena u Službenom listu Europske unije (21). Shodno tome potrebno je staviti izvan snage relevantne odluke Komisije o objavi tih normi.
                  
               
                     (27)
                  
                  
                     Usklađenost s relevantnom nacionalnom normom kojom se prenosi europska norma, na koje su upućivanja objavljena u Službenom listu Europske unije, stvara pretpostavku o sigurnosti u pogledu rizika i kategorija rizika obuhvaćenih relevantnim nacionalnim normama od dana objave upućivanja na europsku normu u Službenom listu Europske unije. Ova bi Odluka stoga trebala stupiti na snagu na dan objave.
                  
               
                     (28)
                  
                  
                     Mjere predviđene ovom Odlukom u skladu su s mišljenjem Odbora osnovanog Direktivom 2001/95/EZ,
                  
               DONIJELA JE OVU ODLUKU:
         
            Članak 1.
            Upućivanja na europske norme za proizvode izrađene za potrebe Direktive 2001/95/EZ navedena u Prilogu I. ovoj Odluci objavljuju se u Službenom listu Europske unije.
         
         
            Članak 2.
            Upućivanja na europske norme za proizvode izrađene za potrebe Direktive 2001/95/EZ navedena u Prilogu II. ovoj Odluci povlače se iz Službenog lista Europske unije.
         
         
            Članak 3.
            Odluka Komisije C(2004) 1493 (22), Odluka Komisije 2005/718/EZ (23), Odluka 2006/514/EZ, Odluka Komisije 2009/18/EZ (24), Odluka 2011/496/EU, Provedbena odluka Komisije 2012/29/EU (25), Provedbena odluka 2013/390/EU, Provedbena odluka 2014/357/EU, Provedbena odluka Komisije 2014/358/EU (26), Provedbena odluka 2014/359/EU, Provedbena odluka Komisije 2014/531/EU (27), Provedbena odluka 2014/875/EU, Provedbena odluka (EU) 2015/681, Provedbena odluka Komisije (EU) 2015/1345 (28) i Provedbena odluka Komisije (EU) 2017/1014 (29) stavljaju se izvan snage.
         
         
            Članak 4.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 9. listopada 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 11, 15.1.2002., str. 4.
         
            (2)  Odluka Komisije 2011/479/EU od 27. srpnja 2011. o sigurnosnim zahtjevima koje moraju ispuniti europske norme za gimnastičku opremu u skladu s Direktivom 2001/95/EZ Europskog parlamenta i Vijeća (SL L 197, 29.7.2011., str. 13.).
         
            (3)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (4)  Provedbena odluka Komisije 2014/357/EU оd 13. lipnja 2014. o usklađenosti europskih normi serije EN 957 (dijelovi 2. i 4.-10.) i EN ISO 20957 (1. dio) za opremu za vježbanje i deset europskih normi za gimnastičku opremu s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 175, 14.6.2014., str. 40.).
         
            (5)  Odluka Komisije 2011/786/EU od 29. studenoga 2011. o sigurnosnim zahtjevima koje sukladno Direktivi 2001/95/EZ Europskog parlamenta i Vijeća moraju ispuniti europske norme za bicikle, bicikle za malu djecu i nosače prtljage za bicikle (SL L 319, 2.12.2011., str. 106.).
         
            (6)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (7)  Provedbena odluka Komisije (EU) 2015/681 оd 29. travnja 2015. o objavi u Službenom listu Europske unije upućivanja na normu EN ISO 4210, dijelovi 1.–9., za gradske i treking bicikle, brdske bicikle i trkaće bicikle, te na normu EN ISO 8098 za bicikle za malu djecu, u skladu s Direktivom 2001/95/EZ Europskog parlamenta i Vijeća (SL L 111, 30.4.2015., str. 30.).
         
            (8)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (9)  Odluka Komisije 2006/514/EZ od 20. srpnja 2006. o usklađenosti određenih normi s općim sigurnosnim zahtjevom Direktive 2001/95/EZ i o objavljivanju upućivanja na njih u Službenom listu (SL L 200, 22.7.2006., str. 35.).
         
            (10)  Odluka Komisije 2008/264/EZ od 25. ožujka 2008. o zahtjevima protupožarne sigurnosti koje trebaju ispuniti europske norme za cigarete na temelju Direktive 2001/95/EZ Europskog parlamenta i Vijeća (SL L 83, 26.3.2008., str. 35.).
         
            (11)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (12)  Provedbena odluka Komisije 2011/496/EU od 9. kolovoza 2011. o sukladnosti norme EN 16156:2010 „Cigarete – procjena sklonosti zapaljenju – sigurnosni zahtjevi” i norme EN ISO 12863:2010 „Standardna metoda ispitivanja za procjenu sklonosti zapaljenja cigareta” s općim sigurnosnim zahtjevom Direktive 2001/95/EZ Europskog parlamenta i Vijeća i objava referencija norme EN 16156:2010 „Cigarete – procjena sklonosti zapaljenju – sigurnosni zahtjev” i norme EN ISO 12863:2010 „Standardna metoda ispitivanja za procjenu sklonosti zapaljenju cigareta” u Službenom listu Europske unije (SL L 205, 10.8.2011., str. 31.).
         
            (13)  Odluka Komisije 2011/476/EU od 27. srpnja 2011. o sigurnosnim zahtjevima koje moraju ispuniti europske norme za opremu za vježbanje sukladno Direktivi 2001/95/EZ Europskog parlamenta i Vijeća (SL L 196, 28.7.2011., str. 16.).
         
            (14)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (15)  Odluka Komisije 2005/323/EZ od 21. travnja 2005. o sigurnosnim uvjetima koje europske norme moraju ispuniti u vezi s plutajućim proizvodima za slobodno vrijeme za uporabu na ili u vodi prema Direktivi 2001/95/EZ Europskog parlamenta i Vijeća (SL L 104, 23.4.2005., str. 39.).
         
            (16)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (17)  Provedbena odluka Komisije 2014/359/EU оd 13. lipnja 2014. o usklađenosti europskih normi 15649-1:2009+A2:2013 i EN 15649-6:2009+A1:2013 za plutajuće proizvode za slobodno vrijeme za uporabu na vodi i u vodi s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 175, 14.6.2014., str. 45.).
         
            (18)  Provedbena odluka Komisije 2014/875/EU оd 4. prosinca 2014. o objavi u Službenom listu Europske unije uputa na normu EN 15649-2:2009+A2:2013 za plutajuće proizvode za slobodno vrijeme za uporabu na i u vodi te na normu EN 957-6:2010+A1:2014 za opremu za vježbanje, u skladu s Direktivom 2001/95/EZ Europskog parlamenta i Vijeća (SL L 349, 5.12.2014., str. 65.).
         
            (19)  Provedbena odluka Komisije 2013/390/EU оd 18. srpnja 2013. o usklađenosti europskih normi serije EN 15649 (dijelovi 1.–7.) za plutajuće proizvode za slobodno vrijeme za uporabu na i u vodi s općim sigurnosnim zahtjevima Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 196, 19.7.2013., str. 22.).
         
            (20)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (21)  Komunikacija Komisije 2017/C 267/03 u okviru provedbe Direktive 2001/95/EZ Europskog parlamenta i Vijeća o općoj sigurnosti proizvoda (SL C 267, 11.8.2017., str. 7.).
         
            (22)  Odluka Komisije C(2004)1493 od 23. travnja 2004. o usklađenosti određenih normi s općim sigurnosnim zahtjevima Direktive 2001/95/EZ i objavljivanje upućivanja na njih u Službenom listu.
         
            (23)  Odluka Komisije 2005/718/EZ od 13. listopada 2005. o usklađenosti određenih normi s općim sigurnosnim zahtjevima Direktive 2001/95/EZ Europskog parlamenta i Vijeća i objavljivanje upućivanja na njih u Službenom listu (SL L 271, 15.10.2005., str. 51.).
         
            (24)  Odluka Komisije 2009/18/EZ od 22. prosinca 2008. o usklađenosti norme EN 1273:2005 o dječjim hodalicama s općim sigurnosnim zahtjevima Direktive 2001/95/EZ Europskog parlamenta i Vijeća i objavi oznaka norme u Službenom listu (SL L 8, 13.1.2009., str. 29.).
         
            (25)  Provedbena odluka Komisije 2012/29/EU od 13. siječnja 2012. o sukladnosti norme EN 60065:2002/A12:2011 „Audio, video i slični elektronički uređaji – Sigurnosni zahtjevi” i norme EN 60950-1:2006/A12:2011 „Oprema informacijske tehnologije – Sigurnost – dio 1.: Opći zahtjevi” s općim sigurnosnim zahtjevom Direktive 2001/95/EZ Europskog parlamenta i Vijeća i o objavljivanju referentnih oznaka te norme u Službenom listu Europske unije (SL L 13, 17.1.2012., str. 7.).
         
            (26)  Provedbena odluka Komisije 2014/358/EU оd 13. lipnja 2014. o usklađenosti europske norme EN 16281:2013 za uređaje za zaključavanje prozora i balkonskih vrata za zaštitu djece koje postavlja korisnik s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju upute na tu normu u Službenom listu Europske unije (SL L 175, 14.6.2014., str. 43.).
         
            (27)  Provedbena odluka Komisije 2014/531/EU оd 14. kolovoza 2014. o usklađenosti europskih normi EN 16433:2014 i EN 16434:2014 i određenih odredbi europske norme EN 13120:2009+A1:2014 za unutarnje zastore s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 243, 15.8.2014., str. 54.).
         
            (28)  Provedbena odluka Komisije (EU) 2015/1345 оd 31. srpnja 2015. o objavljivanju upućivanja na norme za gajtane i vezice na dječjoj odjeći, dječje nosiljke i postolja, sigurnosne ograde i namještaj za prematanje za kućnu uporabu u Službenom listu Europske unije u skladu s Direktivom 2001/95/EZ Europskog parlamenta i Vijeća (SL L 207, 4.8.2015., str. 73.).
         
            (29)  Provedbena odluka Komisije (EU) 2017/1014 оd 15. lipnja 2017. o objavljivanju upućivanja na europske norme EN 13869:2016 o zahtjevima za sigurnost djece koje moraju ispunjavati upaljači i EN 13209-2:2015 za nosiljke za dojenčad u Službenom listu Europske unije u skladu s Direktivom 2001/95/EZ Europskog parlamenta i Vijeća (SL L 153, 16.6.2017., str. 36.).
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        EN 581-1:2006
                        Vanjski namještaj – Namještaj za sjedenje i stolovi za kampiranje, za kućnu i javnu uporabu – 1. dio: Opći sigurnosni zahtjevi
                     
                  
                        2.
                     
                     
                        EN 913:2018
                        Gimnastička oprema – Opći sigurnosni zahtjevi i metode ispitivanja
                     
                  
                        3.
                     
                     
                        EN 914:2008
                        Gimnastička oprema – Usporedne i kombinirane ruče – Zahtjevi i metode ispitivanja uključujući sigurnost
                     
                  
                        4.
                     
                     
                        EN 915:2008
                        Gimnastička oprema – Asimetrične ruče – Zahtjevi i metode ispitivanja uključujući sigurnost
                     
                  
                        5.
                     
                     
                        EN 916:2003
                        Gimnastička oprema – Sanduk za preskakivanje – Zahtjevi i metode ispitivanja uključujući sigurnost
                     
                  
                        6.
                     
                     
                        EN 957-2:2003
                        Oprema za vježbanje – 2. dio: Oprema za jačanje, dodatni posebni sigurnosni zahtjevi i metode ispitivanja
                     
                  
                        7.
                     
                     
                        EN 957-6:2010+A1:2014
                        Oprema za vježbanje – 6. dio: Pokretne trake za trčanje, dodatni posebni sigurnosni zahtjevi i metode ispitivanja
                     
                  
                        8.
                     
                     
                        EN 957-7:1998
                        Oprema za vježbanje – 7. dio: Veslački uređaji, dodatni posebni sigurnosni zahtjevi i metode ispitivanja
                     
                  
                        9.
                     
                     
                        EN 1129-1:1995
                        Namještaj – Otklopni kreveti – Sigurnosni zahtjevi i ispitivanje – 1. dio: Sigurnosni zahtjevi
                     
                  
                        10.
                     
                     
                        EN 1129-2:1995
                        Namještaj – Otklopni kreveti – Sigurnosni zahtjevi i ispitivanje – 2. dio: Metode ispitivanja
                     
                  
                        11.
                     
                     
                        EN 1130-1:1996
                        Namještaj – Dječji krevetići i zipke za kućansku uporabu – 1. dio: Sigurnosni zahtjevi
                     
                  
                        12.
                     
                     
                        EN 1130-2:1996
                        Namještaj – Dječji krevetići i zipke za kućansku uporabu – 2. dio: Metode ispitivanja
                     
                  
                        13.
                     
                     
                        EN 1273:2005
                        Proizvodi za dojenčad i malu djecu – Hodalice – Sigurnosni zahtjevi i metode ispitivanja
                     
                  
                        14.
                     
                     
                        EN 1466:2014
                        Proizvodi za dojenčad i malu djecu – Nosiljke i postolja – Sigurnosni zahtjevi i metode ispitivanja
                     
                  
                        15.
                     
                     
                        EN 1651:1999
                        Oprema za paraglajding – Sigurnosno remenje – Zahtjevi za sigurnost i ispitivanje izdržljivosti
                     
                  
                        16.
                     
                     
                        EN 1930:2011
                        Proizvodi za dojenčad i malu djecu – Sigurnosne ograde – Sigurnosni zahtjevi i metode ispitivanja
                     
                  
                        17.
                     
                     
                        EN ISO 4210-1:2014
                        Bicikli – Sigurnosni zahtjevi za bicikle – 1. dio: Nazivi i definicije (ISO 4210-1:2014)
                     
                  
                        18.
                     
                     
                        EN ISO 4210-2:2015
                        Bicikli – Sigurnosni zahtjevi za bicikle – 2. dio: Zahtjevi za gradske bicikle, bicikle za duža putovanja, bicikle za mlađe ljude, bicikle za brdsku vožnju i bicikle za trke (ISO 4210-2:2015)
                     
                  
                        19.
                     
                     
                        EN ISO 4210-3:2014
                        Bicikli – Sigurnosni zahtjevi za bicikle – 3. dio: Uobičajene metode ispitivanja (ISO 4210-3:2014)
                     
                  
                        20.
                     
                     
                        EN ISO 4210-4:2014
                        Bicikli – Sigurnosni zahtjevi za bicikle – 4. dio: Metode ispitivanja kočenja (ISO 4210-4:2014)
                     
                  
                        21.
                     
                     
                        EN ISO 4210-5:2014
                        Bicikli – Sigurnosni zahtjevi za bicikle – 5. dio: Metode ispitivanja za upravljanje (ISO 4210-5:2014, ispravljena verzija 2015-02-01)
                     
                  
                        22.
                     
                     
                        EN ISO 4210-6:2015
                        Bicikli – Sigurnosni zahtjevi za bicikle – 6. dio: Metode ispitivanja za okvir i viljuške (ISO 4210-6:2015)
                     
                  
                        23.
                     
                     
                        EN ISO 4210-7:2014
                        Bicikli – Sigurnosni zahtjevi za bicikle – 7. dio: Metode ispitivanja za kotač i naplatak (ISO 4210-7:2014)
                     
                  
                        24.
                     
                     
                        EN ISO 4210-8:2014
                        Bicikli – Sigurnosni zahtjevi za bicikle – 8. dio: Metode ispitivanja za pedale i poluge od pedala (ISO 4210-8:2014)
                     
                  
                        25.
                     
                     
                        EN ISO 4210-9:2014
                        Bicikli – Sigurnosni zahtjevi za bicikle – 9. dio: Metode ispitivanja za sjedala i držače sjedala (ISO 4210-9:2014)
                     
                  
                        26.
                     
                     
                        EN ISO 8098:2014
                        Bicikli – Sigurnosni zahtjevi za bicikle za malu djecu (ISO 8098:2014)
                     
                  
                        27.
                     
                     
                        EN ISO 9994:2006
                        Upaljači – Sigurnosne specifikacije (ISO 9994:2005)
                     
                  
                        28.
                     
                     
                        EN ISO 11243:2016
                        Bicikli – Nosači prtljage za bicikle – Zahtjevi i metode ispitivanja (ISO 11243:2016)
                     
                  
                        29.
                     
                     
                        EN 12196:2003
                        Gimnastička oprema – Konj i kozlić – Funkcionalni i sigurnosni zahtjevi, metode ispitivanja
                     
                  
                        30.
                     
                     
                        EN 12197:1997
                        Gimnastička oprema – Horizontalne pritke – Sigurnosni zahtjevi i metode ispitivanja
                     
                  
                        31.
                     
                     
                        EN 12221-1:2008+A1:2013
                        Proizvodi za dojenčad i malu djecu – Namještaj za prematanje za kućnu uporabu – 1. dio: Sigurnosni zahtjevi
                     
                  
                        32.
                     
                     
                        EN 12221-2:2008+A1:2013
                        Proizvodi za dojenčad i malu djecu – Namještaj za prematanje za kućnu uporabu – 2. dio: Metode ispitivanja
                     
                  
                        33.
                     
                     
                        EN 12346:1998
                        Gimnastička oprema – Zidne i rešetkaste ljestve i konstrukcije za penjanje – Sigurnosni zahtjevi i metode ispitivanja
                     
                  
                        34.
                     
                     
                        EN 12432:1998
                        Gimnastička oprema – Grede za ravnotežu – Funkcionalni i sigurnosni zahtjevi, metode ispitivanja
                     
                  
                        35.
                     
                     
                        EN 12491:2001
                        Oprema za paraglajding – Rezervni padobrani – Sigurnosni zahtjevi i metode ispitivanja
                     
                  
                        36.
                     
                     
                        EN 12655:1998
                        Gimnastička oprema – Viseći krugovi – Funkcionalni i sigurnosni zahtjevi, metode ispitivanja
                     
                  
                        37.
                     
                     
                        EN ISO 12863:2010
                        Standardna ispitna metoda za ocjenjivanje svojstva zapaljivosti cigareta (ISO 12863:2010)
                        EN ISO 12863:2010/A1:2016
                     
                  
                        38.
                     
                     
                        EN 13120:2009+A1:2014
                        Unutrašnji zasloni – Zahtjevi za svojstva uključujući sigurnost
                     
                  
                        39.
                     
                     
                        EN 13209-1:2004
                        Proizvodi za dojenčad i malu djecu – Nosiljke za dojenčad – Sigurnosni zahtjevi i metode ispitivanja – 1. dio: Leđne nosiljke s krutom okvirnom konstrukcijom
                     
                  
                        40.
                     
                     
                        EN 13209-2:2015
                        Proizvodi za dojenčad i malu djecu – Nosiljke za dojenčad – Sigurnosni zahtjevi i metode ispitivanja – 2. dio: Mekane nosiljke
                     
                  
                        41.
                     
                     
                        EN 13219:2008
                        Gimnastička oprema – Trampolini – Funkcionalni i sigurnosni zahtjevi, metode ispitivanja
                     
                  
                        42.
                     
                     
                        EN 13319:2000
                        Pribori za ronjenje – Dubinomjeri i kombinirane naprave za mjerenje dubine i vremena – Funkcionalni i sigurnosni zahtjevi, metode ispitivanja
                     
                  
                        43.
                     
                     
                        EN 13869:2016
                        Upaljači – Zahtjevi za sigurnost djece – Sigurnosni zahtjevi i metode ispitivanja
                     
                  
                        44.
                     
                     
                        EN 13899:2003
                        Sportska oprema za koturaljkanje – Koturaljke – Sigurnosni zahtjevi i metode ispitivanja
                     
                  
                        45.
                     
                     
                        EN 14059:2002
                        Ukrasne uljne svjetiljke – Sigurnosni zahtjevi i metode ispitivanja
                     
                  
                        46.
                     
                     
                        EN 14344:2004
                        Proizvodi za dojenčad i malu djecu – Dječja sjedala za bicikle – Sigurnosni zahtjevi i metode
                     
                  
                        47.
                     
                     
                        EN 14350-1:2004
                        Proizvodi za dojenčad i malu djecu – Oprema za tekuću hranu – 1. dio: Opći i mehanički zahtjevi i metode ispitivanja
                     
                  
                        48.
                     
                     
                        EN 14682:2014
                        Sigurnost dječje odjeće – Gajtani i vezice na dječjoj odjeći – Specifikacije
                     
                  
                        49.
                     
                     
                        EN 16156:2010
                        Cigarete – Ocjenjivanje svojstva zapaljivosti – Sigurnosni zahtjevi
                     
                  
                        50.
                     
                     
                        EN 16281:2013
                        Zaštitni proizvodi za djecu – Uređaji za zaključavanje prozora i balkonskih vrata za zaštitu djece koje postavlja korisnik – Sigurnosni zahtjevi i metode ispitivanja
                     
                  
                        51.
                     
                     
                        EN 16433:2014
                        Unutarnja sjenila – Zaštita protiv opasnosti od davljenja – Metode ispitivanja
                     
                  
                        52.
                     
                     
                        EN 16434:2014
                        Unutarnja sjenila – Zaštita protiv opasnosti od davljenja – Zahtjevi i metode ispitivanja za sigurnost naprava
                     
                  
                        53.
                     
                     
                        EN ISO 20957-1:2013
                        Oprema za vježbanje – 1. dio: Opći sigurnosni zahtjevi i metode ispitivanja (ISO 20957-1:2013)
                     
                  
                        54.
                     
                     
                        EN ISO 20957-4:2016
                        Oprema za vježbanje – 4. dio: Klupe za jačanje (benč), dodatni posebni sigurnosni zahtjevi i metode ispitivanja (ISO 20957-4:2016)
                     
                  
                        55.
                     
                     
                        EN ISO 20957-5:2016
                        Oprema za vježbanje – 5. dio: Učvršćeni bicikli za vježbanje i poluge za vježbanje gornjega dijela tijela, dodatni posebni sigurnosni zahtjevi i metode ispitivanja (ISO 20957-5:2016)
                     
                  
                        56.
                     
                     
                        EN ISO 20957-8:2017
                        Oprema za vježbanje – 8. dio: Nožni steperi, pomične penjaće stube i penjači – Dodatni posebni sigurnosni zahtjevi i metode ispitivanja (ISO 20957-8:2017)
                     
                  
                        57.
                     
                     
                        EN ISO 20957-9:2016
                        Oprema za vježbanje – 9. dio: Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja (ISO 20957-9:2016)
                     
                  
                        58.
                     
                     
                        EN ISO 20957-10:2017
                        Oprema za vježbanje – 10. dio: Bicikl za vježbanje s fiksnim kotačem ili bez slobodnoga kotača, dodatni posebni sigurnosni zahtjevi i metode ispitivanja (ISO 20957-10:2017)
                     
                  
                        59.
                     
                     
                        EN ISO 25649-1:2017
                        Plutajući proizvodi za slobodno vrijeme za uporabu na vodi i u vodi – 1. dio: Klasifikacija, materijali, osnovni zahtjevi i metode ispitivanja (ISO 25649-1:2017)
                     
                  
                        60.
                     
                     
                        EN ISO 25649-2:2017
                        Plutajući proizvodi za slobodno vrijeme za uporabu na vodi i u vodi – 2. dio: Obavijesti za potrošače (ISO 25649-2:2017)
                     
                  
                        61.
                     
                     
                        EN ISO 25649-3:2017
                        Plutajući proizvodi za slobodno vrijeme za uporabu na vodi i u vodi – 3. dio: Dodatni posebni sigurnosni zahtjevi i metode ispitivanja za naprave A kategorije (ISO 25649-3:2017)
                     
                  
                        62.
                     
                     
                        EN ISO 25649-4:2017
                        Plutajući proizvodi za slobodno vrijeme za uporabu na vodi i u vodi – 4. dio: Dodatni posebni sigurnosni zahtjevi i metode ispitivanja za naprave B kategorije (ISO 25649-4:2017)
                     
                  
                        63.
                     
                     
                        EN ISO 25649-5:2017
                        Plutajući proizvodi za slobodno vrijeme za uporabu na vodi i u vodi – 5. dio: Dodatni posebni sigurnosni zahtjevi i metode ispitivanja za naprave C kategorije (ISO 25649-5:2017)
                     
                  
                        64.
                     
                     
                        EN ISO 25649-6:2017
                        Plutajući proizvodi za slobodno vrijeme za uporabu na vodi i u vodi – 6. dio: Dodatni posebni sigurnosni zahtjevi i metode ispitivanja za naprave D kategorije (ISO 25649-6:2017)
                     
                  
                        65.
                     
                     
                        EN ISO 25649-7:2017
                        Plutajući proizvodi za slobodno vrijeme za uporabu na vodi i u vodi – 7. dio: Dodatni posebni sigurnosni zahtjevi i metode ispitivanja za naprave E kategorije (ISO 25649-7:2017)
                     
                  
                        66.
                     
                     
                        EN 60065:2002
                        Audio, video i slični elektronički uređaji – Sigurnosni zahtjevi IEC 60065:2001 (MOD)
                        EN 60065:2002/A12:2011
                     
                  
                        67.
                     
                     
                        EN 60950-1:2006
                        Oprema informacijske tehnologije – Sigurnost – 1. dio: Opći zahtjevi IEC 60950-1:2005 (MOD)
                        EN 60950-1:2006/A12:2011
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                  
                        1.
                     
                     
                        EN 913:2008
                        Gimnastička oprema – Opći sigurnosni zahtjevi i metode ispitivanja
                     
                  
                        2.
                     
                     
                        EN 957-4:2006+A1:2010
                        Oprema za vježbanje – 4. dio: Klupe za jačanje (benč), dodatni posebni sigurnosni zahtjevi i metode ispitivanja
                     
                  
                        3.
                     
                     
                        EN 957-5:2009
                        Oprema za vježbanje – 5. dio: Učvršćeni bicikli za vježbanje i poluge za vježbanje gornjeg dijela tijela, dodatni posebni sigurnosni zahtjevi i metode ispitivanja
                     
                  
                        4.
                     
                     
                        EN 957-8:1998
                        Oprema za vježbanje – 8. dio: Nožni steperi, pomične penjaće stube i penjači – Dodatni posebni sigurnosni zahtjevi i metode ispitivanja
                     
                  
                        5.
                     
                     
                        EN 957-9:2003
                        Oprema za vježbanje – 9. dio: Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja
                     
                  
                        6.
                     
                     
                        EN 957-10:2005
                        Oprema za vježbanje – 10. dio: Bicikl za vježbanje s fiksnim kotačem ili bez slobodnoga kotača, dodatni posebni sigurnosni zahtjevi i metode ispitivanja
                     
                  
                        7.
                     
                     
                        EN ISO 4210-2:2014
                        Bicikli – Sigurnosni zahtjevi za bicikle – 2. dio: Zahtjevi za gradske bicikle, bicikle za duža putovanja, bicikle za mlađe ljude, bicikle za brdsku vožnju i bicikle za trke (ISO 4210-2:2014)
                     
                  
                        8.
                     
                     
                        EN ISO 4210-6:2014
                        Bicikli – Sigurnosni zahtjevi za bicikle – 6. dio: Metode ispitivanja za okvir i viljuške (ISO 4210-6:2014)
                     
                  
                        9.
                     
                     
                        EN ISO 12863:2010
                        Standardna ispitna metoda za ocjenjivanje svojstva zapaljivosti cigareta (ISO 12863:2010)
                     
                  
                        10.
                     
                     
                        EN 14872:2006
                        Bicikli – Oprema za bicikle – Nosači prtljage
                     
                  
                        11.
                     
                     
                        EN 15649-1:2009+A2:2013
                        Plutajući proizvodi za slobodno vrijeme za uporabu na vodi i u vodi – 1. dio: Klasifikacija, materijali, osnovni zahtjevi i metode ispitivanja
                     
                  
                        12.
                     
                     
                        EN 15649-2:2009+A2:2013
                        Plutajući proizvodi za slobodno vrijeme za uporabu na vodi i u vodi – 2. dio: Obavijesti za potrošače
                     
                  
                        13.
                     
                     
                        EN 15649-3:2009+A1:2012
                        Plutajući proizvodi za slobodno vrijeme za uporabu na vodi i u vodi – 3. dio: Dodatni posebni sigurnosni zahtjevi i metode ispitivanja za naprave A kategorije
                     
                  
                        14.
                     
                     
                        EN 15649-4:2010+A1:2012
                        Plutajući proizvodi za slobodno vrijeme za uporabu na vodi i u vodi – 4. dio: Dodatni posebni sigurnosni zahtjevi i metode ispitivanja za naprave B kategorije
                     
                  
                        15.
                     
                     
                        EN 15649-5:2009
                        Plutajući proizvodi za slobodno vrijeme za uporabu na vodi i u vodi – 5. dio: Dodatni posebni sigurnosni zahtjevi i metode ispitivanja za naprave C kategorije
                     
                  
                        16.
                     
                     
                        EN 15649-6:2009+A1:2013
                        Plutajući proizvodi za slobodno vrijeme za uporabu na vodi i u vodi – 6. dio: dodatni posebni sigurnosni zahtjevi i metode ispitivanja za naprave D kategorije
                     
                  
                        17.
                     
                     
                        EN 15649-7:2009
                        Plutajući proizvodi za slobodno vrijeme za uporabu na vodi i u vodi – 7. dio: Dodatni posebni sigurnosni zahtjevi i metode ispitivanja za naprave E kategorije